stanford-oval/wikipedia huggingface dataset:
אלדריג' קליבר
נשמה על הקרח

מתא הכלא שלי, ראיתי את אמריקה מתעוררת לאט. היא עדיין לא ערה לגמרי, אבל יש נשמה באוויר ובכל מקום אני רואה יופי. צפיתי בשביתות השבת, בצעדות החופש של הקייצים של מיסיסיפי, בהפגנות בכל הארץ, בתנועת ה-.F.S.M, ה-teach-ins והמחאה הגוברת על מדיניות החוץ של לינדון סטריינג'לב - כל זה, אלפי הפרטים הקטנים, מראים לי שהגיע הזמן להזדקף ולטוס נכון. לכן החלטתי להתרכז בכתבי ובמאמציי בתחום זה. אנחנו מדינה חולה מאוד - אני, אולי, חולה יותר מהרוב. אבל אני מקבל את זה. אמרתי לך בהתחלה שאני קיצוני מטבעי - אז זה רק נכון שאהיה חולה מאוד. הכרתי מאוד את האלדריג' שהגיע לכלא, אבל אלדריג' הזה כבר לא קיים. ומי שאני עכשיו הוא במובנים מסוימים זר לי.
בזמן ששהה בכלא, הוא כתב מספר מאמרים פילוסופיים ופוליטיים, שפורסמו תחילה במגזין Ramparts ולאחר מכן בצורת ספר בשם "נשמה על הקרח" (Soul on Ice).
בחלק השנוי ביותר במחלוקת של הספר, קליבר מודה בביצוע מעשי אונס, וקובע כי בתחילה אנס נשים שחורות בגטו "לתרגול" ולאחר מכן פתח באונס סדרתי של נשים לבנות. הוא תיאר את הפשעים הללו כבעלי השראה פוליטית, מונעים על ידי אמונה מוצקה כי אונס של נשים לבנות הוא "מעשה התקוממות". כשהחל לכתוב את "נשמה על הקרח", הוא גינה חד משמעית אונס ואת כל הנימוקים הקודמים שלו לגביו.
המאמרים ב"נשמה על הקרח" מחולקים לארבעה חלקים נושאיים: "מכתבים מהכלא", המתארים את חוויותיו של קליבר כפושע והשהות בבתי כלא ואת מחשבותיו בנושא; "דם החיה", דן ביחסי גזעים וקידום אידאולוגיית שחרור השחורים; "הקדמה לאהבה – שלושה מכתבים", מכתבי אהבה שנכתבו לעורכת דינו של קליבר, בוורלי אקסלרוד; ו"אישה לבנה, גבר שחור", על יחסי מגדר, גבריות שחורה ומיניות.
ספריו

Cleaver, Eldridge (1968). Soul on Ice. New York: Dell Publishing. ISBN 0-0701-1307-6.
Cleaver, Eldridge (1969). Eldridge Cleaver: Post-Prison Writings and Speeches. New York: Random House. ISBN 0-3944-2323-2.
Cleaver, Eldridge (1978). Soul on Fire. Waco, TX: Word Books. ISBN 0-8499-0046-8.
Cleaver, Eldridge (2006).  Cleaver, Kathleen (ed.). Target Zero: A Life in Writing. New York: Palgrave Macmillan. ISBN 1-4039-6237-5.
לקריאה נוספת

Rout, Kathleen (1991). Eldridge Cleaver. Boston: Twayne Publ. ISBN 0805776206.
Young, Benjamin R. (2013), North Korea and the American Radical Left, Washington, DC: North Korea International Documentation Project
ביאורים

↑  כינוי גנאי לשחורים כנועים לאדם הלבן, רפרנס לספר אוהל הדוד תום
↑  Free Speech Movement – "תנועת חופש הדיבור" - מחאת סטודנטים מסיבית ומתמשכת שהתקיימה במהלך שנת הלימודים 1964–65 בקמפוס של אוניברסיטת קליפורניה, ברקלי.
↑  פעולת מחאה בדמות אירוע הוראה, דיון והסברה המאורגן על ידי פעילים בנושא פוליטי, חברתי או מקוטב אחר. במיוחד במהלך תנועת 68', ההוראה נערכה בדרך כלל בקמפוס של האוניברסיטה
↑  האנציקלופדיה העברית מתרגמת את השם כ"נשמה תועה"
וילהלם גאורג פרידריך רושר

| --- | --- |

 לידה:  21 באוקטובר 1817 הנובר, ממלכת הנובר 
 פטירה:  4 ביוני 1894 (בגיל 76) לייפציג, הקיסרות הגרמנית 
 ענף מדעי:  כלכלה 
 מקום לימודים:  אוניברסיטת גטינגן  אוניברסיטת פרידריך וילהלם 
 מוסדות:  אוניברסיטת גטינגן  אוניברסיטת לייפציג  אוניברסיטת הומבולדט של ברלין 
 תלמידי דוקטורט:  היינריך פון טרייצ'קה, F. W. R. Zimmermann, ארנסט הסה, אוטו דיטמן 
 פרסים והוקרה:  אזרחות כבוד של לייפציג (29 במרץ 1889)  אות המסדר מקסימיליאן של בוואריה למדעים ואמנויות (1866) 
 בן או בת זוג:  Constanze Roscher 
 צאצאים:  וילהלם היינריך רושר 
 
וִילְהֶלְם גֵאוֹרְג פְרִידְרִיךְ רושֶׁר (בגרמנית: Wilhelm Georg Friedrich Roscher; 21 באוקטובר 1817 –  4 ביוני 1894) היה כלכלן והיסטוריון גרמני מהנובר. הוא נחשב למייסד האסכולה ההיסטורית הוותיקה ביותר לכלכלה.
קורות חיים

רושר נולד למשפחת עובדי מדינה מהנובר, שחבריה שירתו במגזר הצבאי והאזרחי במשך דורות. אביו, קונרד אוגוסט אלברכט רושר (5 במאי 1774 בלונבורג – 1 ביולי 1827 בהנובר), היה שופט ראשי במשרד המשפטים בהנובר, ונפטר כאשר רושר היה בן תשע. לכן, אימו יולי וילהלמינה פון רודלוף (21 ביוני 1786 – 7 ביוני 1857 בלייפציג) נאלצה לדאוג לגידול חמשת ילדיה הקטינים המשפחה. הוא למד בליציאום בהנובר, שאותו ניהל אז מפענח כתב היתדות הידוע גאורג פרידריך גרוטפנד (אנ'), אך עזב ב-1835 לפני שסיים את הקורס ללימוד היסטוריה והעת העתיקה על מנת ללמוד באוניברסיטת גטינגן, שם הפך לחבר באחוות הסטודנטים של הנובר (אנ'), ובאוניברסיטת הומבולדט של ברלין, וקיבל משרת פרופסור באוניברסיטת גטינגן ב-1844 ולאחר מכן באוניברסיטת לייפציג ב-1848, שבה המשיך ללמד כפרופסור לכלכלה במשך 46 שנים.
ניתן לייחס לרושר את מקורותיה העיקריים של האסכולה ההיסטורית של הכלכלה הפוליטית (אנ'). עקרונות היסוד שלה מתוארכים לספר -Grundriss zu Vorlesungen über die Staatswirtschaft nach geschichtlicher Methode ("מתווה להרצאות על כלכלת המדינה בשיטה ההיסטורית", 1843). מבחינה פוליטית, רושר נשאר נאמן לליברליזם של פרידריך כריסטוף דאלהמן, אשר התנגד למהפכה ואנרכיה, והעדיף רפורמה במסגרת של מונרכיה חוקתית. הכלכלה ההיסטורית החלה כאמצעי להתאים את המחשבה והפרקטיקה הליברלית למציאות של השאלה החברתית, כלומר: מה יש לעשות לגבי ההשלכות של המודרניזציה הכלכלית והמעמדות שנעקרו או מנוצלים על ידי התעשיות החדשות.
רושר ניסה לבסס את חוקי הפיתוח הכלכלי באמצעות השיטה ההיסטורית מתוך חקירת היבטים משפטיים, פוליטיים, תרבותיים ואחרים של היסטוריות.
רושר פיתח תאוריה מחזורית שבה אומות וכלכלותיהן עוברות דרך נעורים, בשלות גברית וריקבון סנילי: "לשיטת המדע יש משמעות הרבה יותר מכל תגלית בודדת, מדהימה ככל שתהיה האחרונה". זה היה בניגוד ישיר לכלכלן המסורתי האנגלי שסבר שעקרונותיו של מדע נחשפים רק זמן רב לאחר שמילאו את תפקידם.
מחקר קצר זה הורחב לאחר מכן לתוך סדרת הספרים System der Volkswirthschaft ("שיטת הכלכלה המדינית") הגדולה שלו, שפורסמה בחמישה כרכים בין 1854 ל-1894 (ראו בפסקת כתביו).
ספרו Geschichte der Nationalökonomie in Deutschland ("היסטוריה של הכלכלה בגרמניה", 1874) הוא יצירה מונומנטלית.
הוא גם פרסם ב-1842 פרשנות מעולה על חייו ויצירותיו של תוקידידס. ב-1847 הוא היה הראשון שהשתמש במונח "אבסולוטיזם נאור" על סוג המלוכה המוחלטת המושפעת מהפילוסופיה של תקופתו שהתפתחה במאה ה-18.
בשנת 1857 פורסם ספרו Zur Geschichte der Englischen Volkswirthschaftslehre im sechzehnten und siebzehnten Jahrhundert ("על ההיסטוריה של הכלכלה הפוליטית האנגלית במאה ה-16 וה-"17).
בשנת 1870, הוא נבחר כחבר זר באקדמיה המלכותית השוודית למדעים.
רושר נפטר בשנת 1894 בלייפציג. חוקר הלימודים הקלאסיים וילהלם היינריך רושר (אנ') (1845–1923) היה בנו.
כתביו

De historicae doctrinae apud sophistas majores vestigiis. Göttingen: Dieterich 1838 (Dissertation, Digitalisat von Google Bücher); Deutsch: Über die Spuren der historischen Lehre bei den älteren Sophisten (1838). Herausgegeben, aus dem Lateinischen übersetzt, mit Erläuterungen und einem Anhang versehen von Leonhard Bauer, Hermann Rauchenschwandtner und Cornelius Zehetner. Marburg: Metropolis 2002, ISBN 3-89518-376-8.
Leben, Werk und Zeitalter des Thukydides. Göttingen: Vandenhoeck und Ruprecht 1842 (Digitalisat von Google Bücher).
System der Armenpflege und Armenpolitik, 1840, Neuauflage 2018.
Grundriß zu Vorlesungen über die Staatswirthschaft. Nach geschichtlicher Methode. Göttingen: Dieterich 1843 (Digitalisat von Google Bücher).
Über Kornhandel und Teuerungspolitik, 3. Auflage, Stuttgart 1852.
Zur Geschichte der englischen Volkswirtschaftslehre, Leipzig 1851, Nachtrag 1852.
System der Volkswirthschaft. 5 Bände, Stuttgart: Cotta 1854 ff. (Digitalisate von Google Bücher für Band 1 und Band 2).
Band 1: Grundlagen, Stuttgart 1854.
Band 2: Ackerbau und die verwandten Urproduktionen, 1859.
Band 3: Handel und Gewerbefleiß, 1881.
Band 4: Finanzwissenschaft, 1886.
Band 5: Armenpflege und Armenpolitik, 1894.
Kolonien, Kolonialpolitik und Auswanderung, 2. Auflage, Leipzig 1856; 3. Auflage mit Beiträgen von Jannasch, Leipzig 1885.
Ansichten der Volkswirthschaft aus dem geschichtlichen Standpunkte. Leipzig, Heidelberg: C. F. Winter 1861 (Digitalisat von Google Bücher).
Darin: Zur Lehre von den Absatzkrisen. S. 279–398 (zuerst erschienen 1849).
Zur Gründungsgeschichte des Zollvereins, Berlin 1870.
Betrachtungen über die Währungsfrage der deutschen Münzreform, Berlin 1872.
Geschichte der Nationaloekonomik in Deutschland. München: R. Oldenbourg 1874 (Digitalisat beim Internet Archive).
Versuch einer Theorie der Finanzregalien, Leipzig 1884.
Politik. Geschichtliche Naturlehre der Monarchie, Aristokratie und Demokratie, 1. und 2. Auflage, Stuttgart 1892.
Geistliche Gedanken eines Nationalökonomen. Postum, Dresden 1896.
הערות שוליים

1 2 3  Roscher, Wilhelm Georg Friedrich, 1911 Encyclopædia Britannica
↑  Zur Geschichte der englischen Volkswirthschaftslehre by Wilhelm Roscher
| --- | --- |
בקרת זהויות :  NLI: 987007301247805171  PLWABN: 9810530693905606  BNE: XX1423553  BnF: cb12306582z (data)  CANTIC: a10684487  CiNii: DA00997127  GND: 118602608  ISNI: 0000 0001 1855 9521  LCCN: n83800882  MGP: 227978  NDL: 00525651  NKC: vse2007414878  NLA: 49862665  NLG: 174487  NTA: 071093648  SUDOC: 03194339X  Trove: 1528353  VcBA: 495/193887  VIAF: 4997513   WorldCat (עם VIAF): 4997513
Golden (אלבום של ג'ונגקוק)

ערך זה עוסק באלבום של ג'ונגקוק. אם התכוונתם למשמעות אחרת, ראו .
Golden (בעברית: זהוב) הוא אלבום האולפן הראשון של הזמר הדרום קוריאני ג'ונגקוק מ-BTS., שפורסם ב-3 בנובמבר 2023 דרך ביג היט. באלבום השתתפו ג'ק הארלו, מייג'ור לייזר, לאטו ודי ג'יי סנייק וקדמו לו הסינגלים "Seven" ו-"3D". הסינגל השלישי, "Standing Next to You", פורסם יחד עם האלבום.
האלבום נכנס למצעדי האלבומים בעשרים וחמש מדינות שונות, מתוכם הגיע למקום הראשון בדרום קוריאה, בלגיה, צרפת, ליטא ויפן. היא נכנס לעשירייה הראשונה בארבע עשרה מדינות ביניהם אוסטרליה, אירלנד, איטליה, גרמניה, סקוטלנד, ניו זילנד והולנד. בבריטניה, הוא הגיע הישר למקום השלישי, והפך לאלבום עם המיקום הגבוה ביותר של אמן סולו קוריאני במצעד. בארצות הברית, Golden הגיע למקום השני ושבר את שיא האלבום הנמכר ביותר בשבוע הפתיחה שלו על ידי סולן קיי-פופ. נכון לנובמבר 2023, הוא נמכר ביותר מ-2.4 מיליון עותקים ברחבי העולם.
רקע ופרסום

ביולי 2023, ג'ונגקוק דיבר בראיון למגזין וראייטי על אלבום הסולו הראשון שלו, ואמר שהוא עובד עליו אבל עדיין מוקדם מדי "להזכיר משהו ספציפי". באותו חודש, הוא הוציא את הסינגל המוביל "Seven" בהשתתפות הראפרית האמריקאית לאטו, שהגיע לראש הבילבורד הוט 100 בארצות הברית ולעשירייה הראשונה במדינות רבות אחרות. הסינגל השני "3D" יצא ב-29 בספטמבר והשתתף בו הראפר האמריקאי ג'ק הארלו.
ביג היט מיוזיק הכריזה על האלבום בן 11 השירים ב-3 באוקטובר, כאשר שתיים מהשירים היו "Seven" ו-"3D". Golden לוקח את המוטיב שלו מ"רגעי הזהב" של ג'ונגקוק כאמן סולו. הודעה לעיתונות כינתה אותו "המאקנה המוזהב" ב-BTS, שאמור להציג את "הגוון הייחודי שלו שירתק את המאזינים ברחבי העולם". בקידום האלבום, ג'ונגקוק אמור לבצע "מופעי במה מיוחדים והופעות שונות לצד הפרסום". רשימת השירים נחשפה ב-15 באוקטובר.
ג'ונגקוק אמר כי הוא מאמין שמעריצי BTS ימשכו במיוחד לשיר "Standing Next to You". הוא תיאר את תהליך ההקלטה כבלתי נשכח ומהנה, למרות שהיה מעייף.
רקע ופרסום > הופעות חיות

ב-9 בנובמבר ערך ג'ונגקוק הופעת פתע בטיימס סקוור בניו יורק וביצע חמש שירים מהאלבום: "Standing Next to You", "Yes or No", "3D", "Please Don't Change" ו-"Seven".
הצלחה מסחרית

האלבום נכנס למצעדים בעשרים וחמש מדינות ועמד בראש מצעדי האלבומים בקוריאה הדרומית, בלגיה, צרפת, ליטא ויפן. הוא הגיע לעשירייה הראשונה בארבע עשרה מדינות ביניהם אוסטרליה, גרמניה, קנדה ובבריטניה הגיע היישר למקום השלישי, והפך לאלבום עם הדירוג הגבוה ביותר של אמן סולו קוריאני. בארצות הברית, Golden, הגיע היישר למקום השני בבילבורד 200 עם 210,200 יחידות שקולות לאלבום. הסכום מורכב מ-164,800 מכירות, 29,800 יחידות SEA ו-15,600 יחידות TEA. נכון לנובמבר 2023, הוא נמכר ביותר מ-2.4 מיליון עותקים ברחבי העולם. Golden מכר 244,000 עותקים בארצות הברית בשנת 2023, ודורג כאלבום העשירי הנמכר ביותר של השנה לפי בילבורד.
לפי דו"ח המוזיקה העולמי של הפדרציה הבין-לאומית לתעשייה הפונוגרפית (IFPI) לשנת 2023, Golden היה האלבום הארבעה עשר הנמכר ביותר בכל הפורמטים, והאלבום השביעי הנמכר ביותר בעולם, לאחר שמכר 2.7 מיליון עותקים תוך פחות מחודשיים.
קבלת פנים ביקורתית

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
Metacritic: 75/100
ציוני ביקורות
מקור: ציון
AllMusic: 
איוונינג סטנדרט: 
הגרדיאן: 
I (אנ'): 
IZM (אנ'): 
NME: 
האובזרבר: 
האלבום נבחר למהדורת המוזיקה החדשה האהובה של השבוע האחרון במשאל מוזיקה שערך אתר "בילבורד". הוא קיבל 88% מהקולות, מה שהפך אותו לבחירה המובילה בקרב חובבי מוזיקה. ב-Metacritic, המקצה דירוג ממוצע משוקלל מתוך 100 ביקורות של מבקרים מקצועיים, האלבום קיבל ציון ממוצע של 75 על סמך שש ביקורות, מה שמצביע על ביקורות "טובות בדרך כלל".
ריאן דאלי מ-NME כתבה שג'ונגקוק "מגלם את הרגשות והסגנון של כל שיר בקלות; זיקית מוזיקלית שהולמת לכל צליל חדש". כשירים הטובים ביותר היא בחרה את "3D", "Yes or No" (אנ'), "Hate You" ו-"Too Sad to Dance" ש"מרגישים כמו המנוני מלך-פופ קלאסיים". בד בבד, היא מתחה ביקורת על השימוש במעבד רובוטי ב-"Somebody". בסך הכל היא מצאה ש-Golden מצליח "ללכוד את האומנות הרב-גונית של ג'ונגקוק, את השירה הכריזמטית ואת המשיכה הפופית שאי אפשר לעמוד בפניה, ב-10 שירים שנועדו בקלות להצלחה מסחרית", אבל גם ש"זה לא מרגיש כמו אלבום שהוא ורק הוא יכלו להוציא", תוך מסקנה כי עם זאת "שנות ה-20 מצאו את מלך הפופ שלהן ו-Golden יותר מאשר מבטיח לו את כס המלכות".
מריה שרמן מ-AP ניוז, כינתה את האלבום כ"אחד מבכורות הפופ החזקות של השנה" ו"אלבום של פופ מאושר", בעוד שלדייוויד סמית' מאיוונינג סטנדרט, האלבום "סימן הרבה מתנות לאוהבי פופ" ו"מה שמעלה אותו הוא קולו הנוזל והאקספרסיבי, שמעלה באופן עקבי חומר ידידותי למצעדים למקום גבוה יותר". מרי סירוקי מ-Consequence מצאה כי "נקודות האור באלבום באמת מסנוורות, בעוד שחלק מצדדי הב' אינם זכורים במיוחד בהשוואה, ומסיבה זו, האלבום מרגיש די כבד - חמש השירים הראשונים הם בבירור באנג'רים, אבל האנרגיה צוללת בחצי השני של האלבום", וסיכמה ש"אפילו ברגעים הפחות חזקים ב-Golden, ג'ונגקוק נשאר מעניין, מניף את קולו בדיוק אתלטי".
לאד פאוור מ-I (אנ'), "Seven" ו-"3D" בתחילת האלבום נתנו את הרושם ש"קריירת הסולו של ג'ונגקוק תגדל על רעיונות ממוחזרים ומילים של NSFW", אבל "למרבה השמחה, הרושם הזה מתגלה כמטעה. השירים של Golden הם קשת של רומנטיקה מהתאהבות ועד לכאב לב. ככל שמצב הרוח מתכהה, המנגינות משתפרות". לפי מייקל קראג מהאובזרבר, "Golden מלא בנקודות מאירות, אבל זורח במלואו רק מדי פעם", "ממריא כשג'ונגקוק יכול להתמקד בפלסט הדבשי שלו" ב-"Standing Next to You" ו-"3D", בעוד שימוש בצלילים שכבר התנסו על ידי זמרים כמו קרייג דייוויד וג'סטין טימברלייק "מדגיש את המאבק של ג'ונגקוק למצוא את הצליל והזהות שלו".
אלכסיס פטרידיס (אנ') מהגרדיאן כתב כי "האלבום עשוי היטב, הוקי – אבל בכל זאת, Golden הוא אלבום שאמור להשאיר מאזינים אגנוסטיים יותר להרהר על מה המהומה. [...] זה פשוט נשמע כמו פופ מיינסטרים הגון: אין שום דבר שקורה מבחינה קולית שנשמע ייחודי או רענן במיוחד", וכינה את "Standing Next to You" "התקלה האמיתית היחידה" ש"מתחיל בצורה נהדרת - פתיחה חיה גדולה, שהייתה יכולה לצעוד בעקבות Random Access Memories של דאפט פאנק - ואז מתדרדר לתוך טמפו בינוני חיוור של דיסקו-האוס (אנ')". האן סונג-היון מ-IZM (אנ') טענה על Golden שהוא חסר אינדיבידואליות ו"מרגיש כמו להאזין לפלייליסט שנוצר באופן אלגוריתמי".
Paste דירג את האלבום במקום התשיעי ברשימת 20 אלבומי הקיי-פופ הטובים ביותר של 2023, בעוד שהוובזיין זנראט דירג אותו במקום ה-12 ברשימת 15 אלבומי הקיי-פופ הטובים ביותר של השנה.
קבלת פנים ביקורתית > פרסים ומועמדויות

Golden זכה בפרס "אלבום בונסאנג" בטקס פרסי דיסק הזהב ה-38 (אנ') ובאמן השנה בטקס פרסי המוזיקה של סירקל צ'ארט ה-13 (אנ').
| פרס | תאריך | קטגוריה | תוצאה | מקור |
| --- | --- | --- | --- | --- |
| פרס MAMA | 21–23 בנובמבר 2024 | אלבום השנה | מועמדות |  |
| פרס המוזיקה של בילבורד | 12 בדצמבר 2024 | אלבום קיי-פופ מוביל | זכייה |  |
רשימת השירים

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | 3D (בהשתתפות ג'ק הארלו)   | מייקל טאקר • דייוויד סטיוארט (אנ') • ג'ק הארלו | בלאדפופ • סטיוארט | 3:21 |
| 2. | Closer to You (אנ') (בהשתתפות מייג'ור לייזר)   | גרגורי אלדה היין (אנ') • ג'ורדן דאגלס • קורטיס וולס • טיישין תומפסון (אנ') • אמריק בוקסאל • ג'יימיסון בייקן • תומאס ווסלי פנץ • די ג'יי טיי ג'יימס (אנ') | דיפלו • לקלר • מייסיק | 2:51 |
| 3. | Seven (גרסה מפורשת; בהשתתפות לאטו)   | אנדרו ואט • הנרי וולטר • ג'ון בליון • אליסה סטפנס • ת'רון מקיאל תומאס | ואט • סירקט | 3:04 |
| 4. | Standing Next to You  | ואט • וולטר • אלי טמפוסי • בליון | ואט • סירקט | 3:26 |
| 5. | Yes or No (אנ')  | בלייק סלאטקין (אנ') • וולטר • אד שירן • ג'וני מקדייד (אנ') | ואט • סירקט | 2:28 |
| 6. | Please Don't Change (אנ') (בהשתתפות די ג'יי סנייק)   | וויליאם גריגהסין • אדיו מרצ'נט (אנ') • יאניק רסטוגי • זכרי ריימונד | די ג'יי סנייק • בנקס & רנקס | 2:27 |
| 7. | Hate You  | וולטר • פיטר ריקרופט (אנ') • סקוט האריס (אנ') • שון מנדס | סירקט • לוסט-בוי (אנ') | 2:34 |
| 8. | Somebody  | בליון • אלן ריטר (אנ') | בליון • ריטר • יוהאן "רוזה" רוסה | 2:49 |
| 9. | Too Sad to Dance  | סטיוארט | סטיוארט | 2:56 |
| 10. | Shot Glass of Tears  | סטיוארט • ג'סיקה אגומבר (אנ') • מייקל פולק • היין | סטיוארט | 2:47 |
| 11. | Seven (גרסה נקייה; בהשתתפות לאטו)   | ואט, וולטר • בליון • סטיבנס • תומאס | ואט • סירקט | 3:04 |
נתוני מכירות ותארים

| מקום | תארים | מכירות |
| --- | --- | --- |
| קנדה קנדה (Music Canada) | זהב | 40,000‡ |
| צרפת צרפת (SNEP) | זהב | 50,000‡ |
| איטליה איטליה (FIMI) | זהב | 25,000‡ |
| יפן יפן (RIAJ) | פלטינה | 250,000^ |
| קוריאה הדרומית קוריאה הדרומית (KMCA) | מיליון×2 | 2,000,000^ |
| קוריאה הדרומית קוריאה הדרומית (KMCA) גרסת אלבומי ויורס | פלטינה×2 | 250,000^ |
| הממלכה המאוחדת הממלכה המאוחדת (BPI) | כסף | 60,000‡ |
סיכומים
| עולמי (IFPI) | — | 2,700,000 |
^ נתוני מכירות מבוססים על התואר בלבד. ‡ נתוני מכירות+סטרימינג מבוססים על התואר בלבד.
היסטוריית יציאות לאור

| אזור | תאריך יציאה | פורמט | גרסה | חברת תקליטים |
| --- | --- | --- | --- | --- |
| עולמי | 3 בנובמבר 2023 | תקליטור • הורדה דיגיטלית • הזרמת מוזיקה | רגילה | ביג היט |
| ארצות הברית | 4 בנובמבר 2023 | הורדה דיגיטלית | תזכיר קולי | ביג היט |
ביאורים

↑  מקנה - מונח קוריאני לחבר הצעיר ביותר בלהקה
↑  128,500 תקליטורים ו-36,300 הורדות דיגיטליות.
↑  זהו האלבום הנמכר ביותר של השבוע
↑  שווה ערך ל-41.59 מיליון השמעות רשמיות לפי דרישה לרשימה של 10 שירים
↑  מצעד האלבומים העולמיים של IFPI מדרג, לפי הסדר, את האלבומים שהניבו הכי הרבה כסף בעולם בסטרימינג, הורדה ומכירות פיזיות (בשילוב) בשנה קלנדרית. מצעד מכירות האלבומים הגלובלי מודד מכירות גלובליות בכל הפורמטים הפיזיים, כמו גם הורדות של אלבומים מלאים.
↑  סלנג לשיר פופולרי עם ביט כבד
הערות שוליים

↑  Mitchell Peters, BTS’ Jung Kook Talks New ‘Golden’ Solo Album, Reveals Which Song ARMY Will Like Most, Billboard, ‏2023-11-05 (באנגלית אמריקאית)
↑  Ashley Iasimone, Fans Choose Jung Kook’s ‘Golden’ as This Week’s Favorite New Music, Billboard, ‏2023-11-06 (באנגלית אמריקאית)
↑  Jeff Benjamin, Here Are the 2024 MAMA Awards Winners, Billboard, ‏2024-11-22 (באנגלית אמריקאית)
↑  Katie Atkinson, Here Are the 2024 Billboard Music Awards Winners: Full List, Billboard, ‏2024-12-13 (באנגלית אמריקאית)
↑  Austria Top 40 - Alben Top 75 14.11.2023 - austriancharts.at, austriancharts.at
↑  Year-end Charts – Billboard 200 Albums, בילבורד, ‏2024
↑  Year-end Charts – Top Album Sales, בילבורד, ‏2024
↑  Top Albums, SNEP (ב־)
| 0 | 1 | 2 |
| --- | --- | --- |
| הקודם: 2023: סטריי קידס – 5-Star | פרס המוזיקה של בילבורד לאלבום הקיי-פופ המוביל  2024: ג'ונגקוק – Golden | הבא: |
| --- | --- |
בקרת זהויות :  MusicBrainz release group: e51c54ea-71d2-413a-9fbe-1be9389b0fa6
הבחירות הפרלמנטריות באיראן (2024)

הבחירות הפרלמנטריות באיראן לשנת 2024 נערכו בשני סיבובים: הראשון ב-1 במרץ והשני בתאריך מאוחר יותר במאי. חמש שנים לאחר הבחירות הקודמות של 2020, אלה היו הבחירות הראשונות שנערכו תחת חוק הרישום המוקדם שהתקבל ב-2023. במקביל, נערכו גם הבחירות למועצת המומחים האיראנית. במהלך הבחירות, נרשמה דחייה נרחבת של מועמדים מהזרמים המתונים והרפורמיסטיים, וכתוצאה מכך, שיעור ההצבעה הגיע לשפל של 40.64%.
במערכת הבחירות לאספה המייעצת האסלאמית, המונה 290 מושבים, 285 מושבים מתמלאים על ידי בחירה ישירה של האזרחים, בעוד חמישה מושבים אחרים מוקצים לנציגים מהקהילות הדתיות המיעוטיות: זורואסטרים,יהודים, נוצרים ואשורים וכלדים (כלדיה), כולל מושב אחד עבור הארמנים בצפון איראן ומושב נוסף עבור הארמנים בדרום.  285 המושבים הנבחרים ישירות מחולקים לפי 196 אזורי בחירה, שבהם חלקם בודדים ואחרים מרובי-חברים. באזורי בחירה עם מושב יחיד, מועמד צריך לזכות בלפחות 25% מכלל הקולות בסיבוב הראשון כדי להיבחר. אם אף מועמד לא מגיע לסף זה, יתקיים סיבוב שני בין שני המועמדים שקיבלו את המספר הגבוה ביותר של קולות. באזורים מרובי-חברים, הבוחרים מצביעים למספר מועמדים בהתאם למספר המושבים הפנויים. אם לא כל המושבים מתמלאים בסיבוב הראשון על ידי מועמדים שזכו בלפחות 25% מהקולות, סיבוב שני יתקיים עם מספר מועמדים כפול ממספר המושבים הפנויים, או עם כל המועמדים המקוריים אם זה פחות מכפל המספר.
כישורים

כדי להיות מועמד בבחירות באיראן בהתאם לחוקים האיראניים על המועמד לעמוד בקריטריונים הבאים:
להיות אזרח איראני.
להיות תומך של הרפובליקה האסלאמית ולהבטיח נאמנות לחוקת איראן.
להיות מוסלמי מאמין, אלא אם הוא מייצג אחד מהמיעוטים הדתיים באיראן.
להחזיק במוניטין טוב וללא רקע מפוקפק.
להיות בגילאים 30 עד 75 ובעל בריאות טובה.
מועמד ייפסל אם נמצא כי הוא לקוי נפש, תומך באופן פעיל בשאה או בארגונים פוליטיים בלתי חוקיים, הואשם בפעילות אנטי-ממשלתית, המיר דתו או ויתר על האמונה האסלאמית, נמצא אשם בשחיתות, בגידה, הונאה, שוחד או הפרת חוקי השריעה. בנוסף, על המועמדים לדעת קרוא וכתוב; מועמדים אינם יכולים לכהן אם החזיקו בתפקיד בממשלה שלפני המהפכה בשנת 1979, להיות בעלי קרקעות גדולים, מכורים לסמים או בעלי הרשעות בגין פעולות נגד המדינה או כפירה. נאסר על שרי הממשלה, חברי מועצת שומרי החוקה, מועצת המשפט העליונה, ראש בית המשפט לעניינים מינהליים, ראש הפיקוח הכללי, חלק מעובדי מדינה ומנהיגים דתיים וכל חבר בכוחות המזוינים להתמודד על תפקידם.
התנהגות > שיחות חרם

כ-275 פעילים בולטים ונציגי החברה האזרחית קראו להחרים את הבחירות תוך ציון המצב ה"מחפיר" של שיטת הבחירות ו"חיסולם המוחלט של המתנגדים". ביניהם נכלאה חתן פרס נובל לשלום ופעילת זכויות הנשים נרג'ס מוחמדי, שכינתה את ההצבעה מכורה מראש. החזית הרפורמית גם תיארה את ההצבעה כ"חסרת משמעות, לא תחרותית ולא יעילה", בעוד הנשיא לשעבר מוחמד ח'תאמי אמר כי איראן "רחוקה מאוד מבחירות חופשיות ותחרותיות". במחוז מערב אזרבייג'ן נעצרו 50 פעילים שקראו להחרים את הבחירות ברשתות החברתיות. הנשיא לשעבר חסן רוחאני, שנפסל מלהתמודד במועצת המומחים האיראנית לאחר שהיה חבר במשך 24 שנים, קרא להצבעת מחאה אך לא קרא במפורש לחרם.
התנהגות > שעות פתיחה

הקלפיות נפתחו בשעה 08:00 בבוקר ב-59,000 מתחמים ברחבי איראן ובתחילה היו אמורים להימשך עשר שעות אך הוארכו עד חצות. ההצבעה האלקטרונית הייתה אמורה להתקיים ב-1,700 קלפיות בארבעה אזורי בחירה. משרד הפנים פרס כ-250,000 אנשי אבטחה כדי להבטיח את ניהול וביטחון הבחירות תוך בדיקה קפדנית על רקע הפיגוע בכרמאן ב-2024.
תוצאות

תוצאות ראשוניות גילו כי נדרש סיבוב שני ל-45 מושבים באספה המייעצת האסלאמית, בסך הכל ב-15 מחוזות, כולל מחוז הבחירה המארגן מחדש את טהראן, ריי, שמיראן, אסלמשהר ופרדיס, אשר מסתכמים בשלושים מושבים, ביניהם. 14 מולאו בסיבוב הראשון. מתוכנן לחודש מאי, התאריך המדויק של הסיבוב השני עדיין לא ידוע.
תגובות > בינלאומי

משרד החוץ האמריקני אמר כי אינו מצפה שהבחירות יהיו "חופשיות והוגנות", וציין את פסילתם של אלפי מועמדים ב"תהליך אטום" וכן את "המערכות המנהליות, המשפטיות והבחירות הלא דמוקרטיות והלא שקופות. "של המערכת הפוליטית האיראנית.
הערות שוליים

↑  "Report: Iran's former speaker, Larijiani, to run for parliamentary vote slated for March 2024", Iran Front Page, 8 במאי 2023, נבדק ב-11 במאי 2023 {{citation}}:  (עזרה)
1 2  "Iran elections: Record low turnout in polls as hardliners win". BBC (באנגלית). 4 במרץ 2024. נבדק ב-2024-03-05. {{cite news}}:  (עזרה)
1 2 3 4 5  Electoral system IPU
↑  "Iran's 'mock election' brings no hope of change". DW (באנגלית). 28 בפברואר 2024. {{cite news}}:  (עזרה)
↑  "Iran begins voting in first parliament election since 2022 protests as questions over turnout loom". Associated Press (באנגלית). 1 במרץ 2024. {{cite news}}:  (עזרה)
↑  "Iran heads to the polls, hardliners poised to tighten grip on power". France 24 (באנגלית). 1 במרץ 2024. {{cite news}}:  (עזרה)
↑  "Iran Regime Intensifies Election Engineering Operations". Iran International (באנגלית). 1 במרץ 2024. {{cite news}}:  (עזרה)
1 2  "US Brushes Aside Iran Election Legitimacy". Barron's (באנגלית). 29 בפברואר 2024. {{cite news}}:  (עזרה)
↑  "Iranian parliament vote, first since 2022 mass protests, sees a low turnout despite government push". Associated Press. 2 במרץ 2024. {{cite web}}:  (עזרה)
↑  "What to expect as Iran votes to elect parliament, religious leaders". Al Jazeera. 1 במרץ 2024. {{cite web}}:  (עזרה)
↑  در کدام شهرها انتخابات الکترونیکی برگزار می‌شود؟, اعتمادآنلاین, ‏2024-03-12 (בפרסית)
↑  "Low turnout as conservatives dominate Iran parliamentery vote". Al Jazeera. 4 במרץ 2024. {{cite web}}:  (עזרה)
↑  انتخابات مجلس در ۱۵ استان به دور دوم می‌رود